Diari Oficial de la Generalitat Valenciana


Sumari del DOGV 3948, del 27-02-2001 (2001/1499)

ACORD de 30 de gener de 2001, de la Comissió Territorial d'Urbanisme de Castelló, relatiu a les modificacions 8 i 10 de les Normes Subsidiàries de Planejament del municipi de Jérica.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3948

Data del DOGV
:   27-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1499


Data del document
:   30-01-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Jérica
    * pla d'urbanisme

ACORD de 30 de gener de 2001, de la Comissió Territorial d'Urbanisme de Castelló, relatiu a les modificacions 8 i 10 de les Normes Subsidiàries de Planejament del municipi de Jérica. [2001/1499]
  
Vist l'expedient relatiu a les modificacions 8 i 10 de les Normes Subsidiàries de Planejament del municipi de Jérica, i de conformitat amb els següents,
  
Antecedents
  
Primer
  
El Ple de l'ajuntament en les sessions realitzades l'1 de febrer de 2000 i 23 de març de 2000, va adoptar els acords de sotmetre a informació pública el projecte de modificació núm. 8 i el projecte de modificació núm. 10 de les seues Normes Subsidiàries, respectivament, la qual cosa es va produir mitjançant edictes inserits en el periòdic Mediterráneo de 8 de març de 2000 i en el DOGV núm. 3.700, de 2 de març de 2000, respecte de la modificació núm. 8, i en el periòdic Mediterráneo de 27 d'abril i en el DOGV núm. 3.735 de 20 d'abril de 2000, respecte a la modificació núm. 10. Tot això es va produir per períodes d'un mes, durant els quals no es va produir cap al·legació. Posteriorment, el 3 de juliol de 2000 el ple de l'ajuntament va acordar aprovar provisionalment les modificacions.
  
Segon
  
Amb data 26 de setembre de 2000, la Comissió Territorial d'Urbanisme de Castelló va adoptar l'acord de suspendre l'aprovació definitiva de les modificacions núm. 8 i 10 de les Normes Subsidiàries de Jérica, fins que per l'Ajuntament es completen i aclarisquen formalment les deficiències observades en els apartats de consideracions assenyalats en l'acord , i que bàsicament són :
  
?Respecte a les modificacions núms. 8 i 10, en les quals es produeixen reordenacions en dues illes
  
adjacents a l'església i en una gran illa en forma de falca inclosa en la UA-1, cal assenyalar el següent:
  
Els citats àmbits hauran de quedar inclosos en unitats d'execució, com així ocorre per al cas de l'àmbit de la modificació núm. 10, per la qual cosa haurà de presentar-se un nou pla núm. 10 de les Normes Subsidiàries d'Unitats d'Execució, tot això atés que per a l'adequada urbanització dels terrenys aquesta ha de realitzar-se mitjançant actuacions integrades ja que és tècnicament impossible o inadequat efectuar-la mitjançant actuacions aïllades, això segons el que assenyala l'article 6.3 de la LRAU.
  
Si no es difereix el desenvolupament de l'àmbit a una futura aprovació de Plans de Reforma Interior en el seu desenvolupament hauran d'ordenar detalladament l'àmbit en concordança amb el que estableix l'article 21.1 de la LRAU i article 59 del RPCV, de manera que cada porció de sòl ordenat responga a una unívoca qualificació urbanística que no done lloc a confusió en el règim urbanístic aplicable. A més, hauran de fixar la futura ordenació tenint en compte les edificacions existents per a no comprometre el desenvolupament de la zona.
  
Es diu en la memòria que es mantenen les edificabilitats i el nombre de dotacions previstes, però s'aprecia que s'han eliminat zones d'aparcament annexes al viari, que ara no es dibuixen. A més, no es dibuixen ni distingeixen les zones verdes, en el cas que estiguen previstes, en relació amb els espais lliures d'edificació, zones destinades a vial, etc., punts que hauran de plasmar-se amb claredat en el document que presente l'ordenació detallada.
  
Encara que el lleuger augment en l'edificabilitat prevista no implica la necessitat de l'adopció de cap mesura compensatòria, en compliment del que estableix els articles 55.3 de la LRAU i 17 de l'annex al RPCV, no s'indica clarament si s'ha produït disminució en els espais lliures o zones verdes previstos així com en la dotació d'aparcament inicialment establida per les normes, per la qual cosa sí que haurà de justificar-se el compliment del que estableix l'article 55.3 de la LRAU, en relació amb els canvis introduïts en les dotacions públiques
  
Finalment, i per al conjunt de modificacions 8 i 10 serà necessari, en virtut del que estableix l'article 28 de la LRAU, aportar nous plans d'ordenació de les normes subsidiàries de planejament complets, que hagen quedat modificats per les determinacions del conjunt de les modificacions i almenys els relatius als plans 3 de Zonificació, 5 d'Alineacions en sòl urbà i alçària de l'edificació, 10 d'Unitats d'Execució i 9A d'Ordenacions Especials relatiu a l'ordenació de la UE-1, i en coherència haurà de presentar-se un nou Pla d'Ordenacions Especials relatiu a la nova unitat d'execució al costat de l'església. Igualment, l'aprovació definitiva haurà de quedar suspesa fins que açò s'esmene. -
  
Tercer
  
La documentació presentada consisteix en memòria i plànols de cada una de les modificacions 8 i 10, en els quals es presenten plànols núm. 3, 5, 10, 9 A, i 9 F relatius a les Normes Subsidiàries que completen la documentació.
  
Quart
  
L'objecte de la modificació núm. 8 és la reordenació de les illes d'edificació situades entre els carrers Cuesta de Zalón (antiga CN-234) i carrer de la Cueva Santa, al costat de l'església, i delimitar una nova unitat d'execució núm. 5 de forma que en compte de 2 illes d'edificació es creen 6 illes de menor dimensió.
  
La modificació es proposa per a millorar tant la trama viària de l'entorn, com per a optimar l'ordenació en relació amb la tipologia edificatòria de la zona, incloent-se ara tot l'àmbit en una única unitat d'execució en orde a facilitar la seua gestió.
  
Amb la modificació es produeix un lleuger augment del sòl edificable en 28,54 m², que no produeix augment del nombre de vivendes i porta causa d'una més correcta ordenació de l'àmbit, mantenint-se el mateix nombre de places d'aparcament.
  
L'objecte de la modificació núm.10 és la reordenació dels volums edificables d'un àmbit fronterís al carrer prolongació Paseo de las Fuentes, en forma de falca, de manera que es propicie una millor comunicació transversal al mateix que permeta un més fàcil accés cap al citat vial.
  
L'àmbit queda inclòs en l'antiga unitat d'execució UE 1, que ara es veu ampliada, redelimitada i subdividida en altres dues la UE1a i la UE1b. En la memòria s'assenyala que no s'ha modificat ni la superfície edificable que es manté en 3.125 m² ni la superfície de vials de 9.080 m², aportant-se ara un quadro de superfícies comparatiu del qual es dedueix que no ha existit minoració de les dotacions públiques previstes ni augment de l'edificabilitat global de la zona.
  
Fonaments de dret
  
Primer
  
La tramitació ha sigut correcta, conforme al que disposa l'article 38 i següents de la llei 6/94, de 15 de novembre, Reguladora de l'Activitat Urbanística (en avant LRAU), en relació amb el 41 de la mateixa, com a conseqüència dels inconvenients advertits en l'acord de la Comissió Territorial de data 26 de setembre del 2000, i la documentació està completa, als efectes del compliment del que estableix l'article 27 de la LRAU i en compliment del que estableix l'article 28 de la repetida llei.
  
Segon
  
S'han arreplegat les indicacions formulades en l'acord de la Comissió Territorial d'Urbanisme de data 26 de setembre del 2000, per quant els àmbits han quedat inclosos en unitats d'execució, s'han ordenat detalladament els àmbits d'ambdues unitats en concordança amb el que estableix l'article 21.
  
1 de la LRAU i art. 59 del RPCV, es comprova que es mantenen les edificabilitats i el nombre de dotacions previstes, sense que es veja disminuït el núm. d'aparcaments ni d'espais lliures o zones verdes previstes, distingint-se ara amb claredat les dotacions relatives a zones verdes de les de destí viari o espai lliure.
  
Finalment, s'han aportat nous plans d'ordenació de les Normes Subsidiàries de planejament complets, que modifiquen i substitueixen els de les Normes Subsidiàries en compliment del que estableix l'article 28 de la LRAU, i es presenta un nou Pla d'Ordenacions Especials relatiu a la nova unitat d'execució al costat de l'església, denominada UE-5.
  
Tercer
  
A resultes de tot l'anterior es poden considerar complits els inconvenients advertits en l'acord de la Comissió Territorial, justificat el compliment del que estableix l'article 55.3 de la LRAU, incorporada l'ordenació detallada en compliment de l'article 59 del RPCV i ampliada la documentació incorporant els plans exigits en compliment de l'article 28 de la LRAU, per la qual cosa no pareix existir cap obstacle que qüestione l'aprovació definitiva de les modificacions assenyalades, en la seua nova redacció.
  
Quart
  
De conformitat amb el que estableix els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot elevar proposta d'aprovació al conseller d'Obres Públiques, Urbanisme i Transports, o bé sotmetre la proposta al dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants, com és el cas de Jérica, tindrà directament efectes de resolució executòria.
  
En virtut de tot el que antecedeix, la Comissió Territorial d'Urbanisme de Castelló acorda aprovar definitivament les modificacions núm. 8 i 10 de les Normes Subsidiàries de Planejament de Jérica.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú.